Għadni kif ġejt mir-Reġistru tal-Artijiet fejn kelli l-opportunità u l-pjaċir li ndur is-sezzjonijiet varji tiegħu. Id-Direttur Ġenerali Dr Stephanie Pappalardo, flimkien man-Nutar Keith F. German, Direttur, dawruni mal-post u f'kull sezzjoni stajt nara x-xogħol interessanti u impenjattiv li jsir fir-reġistrazzjoni tal-artijiet. F'dawn is-snin sar avvanz kbir bl-użu tat-teknoloġija moderna li tqegħdet għas-servizz tal-esiġenzi ta' soċjetà moderna bħal tagħna. Ser nibqgħu impenjati naħdmu fuq il-linja t-tajba li l-Ministri ta' qabli, Tonio Borg u Austin Gatt, fasslu. M'hemmx dubju li dan jista' jsir mertu tal-ħidma attenta u metikoluża ta' diversi persuni dedikati fir-Reġistru.
Żjara fir-Reġistru tal-Artijiet